# Materská škola, Bernolákova 252, 029 01 Námestovo

## SPRÁVA O VÝCHOVNO- VZDELÁVACEJ ČINNOSTI,

**JEJ VÝSLEDKOCH A PODMIENKACH**

**ZA ŠKOLSKÝ ROK 2016/2017**

**Predkladá:**

Iveta Madleňáková

riaditeľka MŠ

Prerokované v pedagogickej rade: 30.08.2017

..................................................................

riaditeľka materskej školy

Prerokované v Rade školy: 10 .10.2017

..................................................................

predseda rady školy

**Stanovisko zriaďovateľa:**

schvaľuje

neschvaľuje

## Správu o výsledkoch a podmienkach výchovno- vzdelávacej činnosti

## ...............................................................

za zriaďovateľa

**OBSAH**

1. VÝCHODISKÁ A PODKLADY
2. IDENTIFIKAČNÉ ÚDAJE O MATERSKEJ ŠKOLE
3. RADA ŠKOLY
4. ÚDAJE O POČTE DETÍ
5. PORADNÉ ORGÁNY ŠKOLY
6. ZAMESTNANCI MATERSKEJ ŠKOLY
7. KONTINUÁLNE VZDELÁVANIE
8. PREZENTÁCIA MATERSKEJ ŠKOLY
9. AKTIVITY MŠ
10. PROJEKTY
11. PRIESTOROVÉ A MATERIÁLNO- TECHNICKÉ PODMIENKY ŠKOLY
12. VÝCHOVNO-VZDELÁVACÍ PROCES
13. CIELE V KONCEPČNOM ZÁMERE ROZVOJA ŠKOLY
14. PEDAGOGICKO – ORGANIZAČNÉ POKYNY MŠ SR
15. PSYCHOHYGIENICKÉ PODMIENKY
16. SPOLUPRÁCA S RODIČMI
17. SPOLUPRÁCA S INÝMI INŠTITÚCIAMI
18. ZHODNOTENIE VÝSLEDKOV RIADIACEJ PRÁCE

#### SWOT ANALÝZA

1. SÚHLAS RADY ŠKOLY S PREDLOŽENOU SPRÁVOU O VÝCHOVNO – VZDELÁVACEJ ČINNOSTI , JEJ VÝSLEDKOCH A PODMIENKACH V ŠKOLSKOM ROKU 2016/2017

**1.Východiská a podklady**

Správa je vypracovaná v zmysle:

1. § 5 ods. 7, písm. g) Zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov
2. Vyhlášky MŠ SR č. 9/2006 Z. z. zo 16. 12. 2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení
3. Metodické usmernenie MŠ SR č. 10/2006 – R z 25. mája 2006 k vyhláške MŠ SR č. 9/2006 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení
4. Koncepcie materskej školy
5. Školského vzdelávacieho programu
6. Plánu práce MŠ

**2.IDENTIFIKAČNÉ ÚDAJE O MATERSKEJ ŠKOLE**

|  |  |
| --- | --- |
| **Názov školy:** | Materská škola |
| **Adresa školy**: | Bernolákova 252  029 01 Námestovo |
| **Telefónne číslo školy**: | 043/5522238 |
| **Elektronická adresa:** | [skolka.bernolakova@orava.sk](mailto:skolka.bernolakova@orava.sk) |
| **Internetová stránka:** | www.msbernolakova.weblahko.sk |
| **Zriaďovateľ**: | Mesto Námestovo  Cyrila a Metoda 329/6  029 01 Námestovo |
| **Riaditeľka MŠ**: | Iveta Madleňáková |
| **Zástupkyňa MŠ:** | Iveta Kušnierová |

**3.RADA ŠKOLY**

|  |  |
| --- | --- |
| **Predseda rady školy:** | PaedDr. Tibor Kitaš |
| **Podpredseda rady školy:** | Mgr.Ferenčíková Anna |
| **Zástupcovia pedagogických zamestnancov školy:** | Hupková Viera  Šmeringaiová Jana |
| **Zástupca nepedagogických zamestnancov školy:** | Mária Zábelová |
| **Zástupcovia rodičov:** | Ing. Chromčáková Petra  PaedDr. Kitaš Tibor  Uramová Eliška |
| **Zástupcovia zriaďovateľa:** | Mgr. Anna Ferenčíková  Marián Grígeľ  Jozef Borovjak |

Rada školy pri MŠ bola ustanovená v zmysle §24 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 20.3.2012. Funkčné obdobie sa začalo dňom 1.4.2016 – do 1.4.2020.

V školskom roku Rada školy pri MŠ zasadala 2x, prerokovala:

* Správu o výchovno-vzdelávacej činnosti, jej výsledkoch a podmienkach za uplynulý školský rok
* Školský poriadok materskej školy
* Školský vzdelávací program materskej školy
* Podmienky prijímania detí do MŠ, zápis detí do MŠ
* Plán práce materskej školy, aktivity, krúžky, projekty
* Aktuálne informácie o finančnom a materiálnom zabezpečení materskej školy

Rada školy bola na zasadnutiach priebežne informovaná o strategických cieľoch a plánoch ďalšieho nasmerovania a rozvoja školy, ako aj hlavných úlohách a činnostiach v spolupráci s rodičmi vyplývajúcich z koncepčného zámeru materskej školy a plánu práce na daný školský rok.

**4.PORADNÉ ORGÁNY ŠKOLY**

**Pedagogická rada:** členkami sú všetky pedagogické zamestnankyne, rada zasadala podľa plánu pedagogických a pracovných porád a aktuálnych potrieb v zmysle Rokovacieho poriadku pedagogickej rady.

**Metodické združenie** pracovalo podľa plánu činnosti pod vedením p. uč. Viery Hupkovej. Na zasadnutiach sa zúčastňovali všetky učiteľky a svoju činnosť orientovali na prehlbovanie svojho profesijného rastu. Vzdelávacie stretnutia združenia boli zamerané na pravidelné oboznamovanie, odovzdávanie poznatkov z aktualizačných a inovačných vzdelávaní učiteliek, na zvyšovanie odbornej spôsobilosti pedagogických zamestnancov podľa aktuálnej potreby.

**5.ÚDAJE O POČTE DETÍ**

|  |  |  |  |  |  |
| --- | --- | --- | --- | --- | --- |
| **4 triedy** | **Zapísané deti** | **Priemer / %** | **OŠD/ predčasne**  **zaškolené** | **Integrované** | **Zapísané**  **do 1. roč. ZŠ** |
| Trieda  2-3 roč. detí | 17 | 11,8  73% | 0 | 1 | 0 |
| Trieda  3-4 roč. detí | 21 | 16  75,3% | 0 | 1 | 0 |
| Trieda  4-5 roč. detí | 22 | 17,5  78,8% | 0 | 0 | 0 |
| Trieda  5-6 roč. detí | 23 | 18,2  79,7% | 1 | 1 | 23 |
| **SPOLU:** | **83** | **63,5**  **76,7%** | **1** | **3** | **23** |

**6.ZAMESTNANCI MATERSKEJ ŠKOLY**

Spolu zamestnancov MŠ- 11

* Pedagogickí zamestnanci- 8

-všetci spĺňajú predpoklady na výkon pedagogickej činnosti podľa zákona

č. 317/2009 Z.z. §6-

* + - * + kvalifikačné predpoklady
        + bezúhonnosť
        + zdravotná spôsobilosť
        + ovládanie štátneho jazyka

|  |  |  |  |  |
| --- | --- | --- | --- | --- |
| **Meno**  **Priezvisko** | **Kategória** | **Podkategória** | **Kariérový stupeň** | **Kariérová pozícia** |
| Iveta Madleňáková | učiteľ | Učiteľ  pre predprimárne vzdelávanie | Samostatný pedagogický zamestnanec | Riaditeľ MŠ |
| Iveta Kušnierová | učiteľ | Učiteľ  pre predprimárne vzdelávanie | Samostatný pedagogický zamestnanec | Zástupca MŠ |
| Bibiána  Galková | učiteľ | Učiteľ  pre predprimárne vzdelávanie | Samostatný pedagogický zamestnanec | Triedna učiteľka |
| Viera  Hupková | učiteľ | Učiteľ  pre predprimárne vzdelávanie | Samostatný pedagogický zamestnanec | Vedúca MZ |
| Jozefína Klobučníková | učiteľ | Učiteľ  pre predprimárne vzdelávanie | Samostatný pedagogický zamestnanec | Triedna učiteľka |
| Lýdia  Filičková | učiteľ | Učiteľ  pre predprimárne vzdelávanie | Samostatný pedagogický zamestnanec | Triedna učiteľka |
| Bronislava Šlachtová | učiteľ | Učiteľ  pre predprimárne vzdelávanie | Samostatný pedagogický zamestnanec |  |
| Jana  Šmeringaiová | učiteľ | Učiteľ  pre predprimárne vzdelávanie | Samostatný pedagogický zamestnanec | Triedna učiteľka |

* Prevádzkoví zamestnanci

|  |  |  |
| --- | --- | --- |
| **Meno**  **Priezvisko** | **Pracovné zaradenie** | **Funkcia** |
| Eva Čierniková | školníčka |  |
| Daniela Diková | upratovačka |  |
| Mária Zábelová | upratovačka | Predseda sekcie nepedagog. pracovníkov |

**7.KONTINUÁLNE VZDELÁVANIE**

|  |  |  |  |
| --- | --- | --- | --- |
| **Kontinuálne**  **vzdelávanie** | Počet vzdelávaných | Forma vzdelávania | Priebeh  vzdelávania |
| Odborný seminár –Tanec má byť zábava  Bálintové skupiny CPPPaP  Konferencia CPPPaP- Novodobé ohrozenia detí | 7  2  2 | Aktualizačné  Aktualizačné | Ukončené  Pokračuje |

### SAMOŠTÚDIUM

* metodické príručky v elektronickej verzii
* [Evaluácia v materskej škole](http://www.statpedu.sk/sites/default/files/nove_dokumenty/zavadzanie-isvp-v-zs-a-gym/ms/Evaluacia%20v%20MS_na_zverejnenie%281%29.pdf)
* [Človek a príroda](http://www.statpedu.sk/sites/default/files/nove_dokumenty/zavadzanie-isvp-v-zs-a-gym/ms/zrevidovane_Clovek%20a%20priroda_na_zverejnenie.pdf)
* [Človek a spoločnosť](http://www.statpedu.sk/sites/default/files/nove_dokumenty/zavadzanie-isvp-v-zs-a-gym/ms/zrevidovane_Clovek_spolocnost_na_zverejnenie.pdf)
* [Hudobná výchova](http://www.statpedu.sk/sites/default/files/nove_dokumenty/zavadzanie-isvp-v-zs-a-gym/ms/zrevidovane_hudobna_vychova_na_zverejnenie.pdf)
* [Jazyk a komunikácia](http://www.statpedu.sk/sites/default/files/nove_dokumenty/zavadzanie-isvp-v-zs-a-gym/ms/zrevidovane_Jazyk%20a%20komunikacia_na_zverejnenie.pdf)
* [Matematika a práca s informáciami](http://www.statpedu.sk/sites/default/files/nove_dokumenty/zavadzanie-isvp-v-zs-a-gym/ms/zrevidovane_Matematika_na_zverejnenie.pdf)
* [Výtvarná výchova](http://www.statpedu.sk/sites/default/files/nove_dokumenty/zavadzanie-isvp-v-zs-a-gym/ms/Vytvarna_vychova.pdf)
* [Zdravie a pohyb](http://www.statpedu.sk/sites/default/files/nove_dokumenty/zavadzanie-isvp-v-zs-a-gym/ms/zrevidovane_Zdravie_a_pohyb_nazverejnenie.pdf)
* [Uplatnenie digitálnych technológií naprieč vzdelávacími oblasťami inovovaného Štátneho vzdelávacieho programu pre predprimárne vzdelávanie v materských školách](http://www.statpedu.sk/sites/default/files/nove_dokumenty/zavadzanie-isvp-v-zs-a-gym/ms/zrevidovane_DT_v_MS_Lynch_Vargova.pdf)
* [Človek a svet práce](http://www.statpedu.sk/sites/default/files/nove_dokumenty/zavadzanie-isvp-v-zs-a-gym/ms/zrevidovane_Clovek%20a%20svet%20prace_na%20zverejnenie.pdf)
* [Adaptácie výkonových štandardov](http://www.statpedu.sk/sites/default/files/nove_dokumenty/zavadzanie-isvp-v-zs-a-gym/ms/adaptacie_komplet_revizia_2016.pdf)
* predškolská výchova, učiteľské noviny

**8.PREZENTÁCIA MATERSKEJ ŠKOLY**

* Prezentácia výtvarných prác detí v súťažiach:
* Vesmír očami detí
* Veselé pastelky
* Vianočná pohľadnica 2. miesto, čestné uznanie
* Strom života
* Prezentácia s programom ku Dňu matiek , Dňu otcov
* Otvorená hodina pre rodičov
* Program pre starých rodičov v MŠ
* Príspevky z aktivít MŠ do novín Námestovčan
* Vystúpenie s programom v Dome sociálnych služieb pre dôchodcov

**9.AKTIVITY MŠ**

|  |  |  |
| --- | --- | --- |
| **Mesiac** | **Aktivity** | **Zameranie** |
| September | ZRPŠ  Rozprávková krajina z piesku Divadelné predstavenie  Logopedická depistáž | Spolupráca s rodičmi  Súťaž- environmentálna výchova  Spolupráca s logopédom |
| Október | Šarkaniáda  Jesenný športový deň  Svetový deň výživy  Posedenie s programom pre starých rodičov- prezentácia s programom | Zdravý životný štýl  Ochutnávka ovocia a zeleniny- environmentálna výchova  Prezentácia s programom |
| November | Exkurzia do akvaristiky  Návšteva detského divadelného predstavenia | Environmentálna výchova  Prehlbovanie prosociálneho správania |
| December | Sviatok Mikuláša, Vianoce v MŠ Jasličková slávnosť ZŠ ,misijný jarmok, vianočné trhy v ZŠ- | Upevňovanie tradícií  spolupráca so ZŠ Komenského, Cirkevnou ZŠ |
| Január | Zimný športový deň, súťaž o najkrajšieho snehuliaka  Návšteva ZŠ, zápis detí do 1. ročníka | Environmentálna výchova, Zdravý životný štýl  - spolupráca so ZŠ |
| Február | Karneval, Deň otvorených dverí- triedne ZRPŠ  Divadelný týždeň | Spolupráca s rodičmi  Prezentácia divadelných predstavení s deťmi pre deti a pre rodičov |
| Marec | Detské kolo poézie  Exkurzia- mestská knižnica, deň mojej knihy, divadelné predstavenie | Školská súťaž  Prehlbovanie prosociálneho správania |
| Apríl | Detský slávik  Jarný športový deň, Deň zeme  Veľkonočné tradície, privítanie jari- Morena  Testovanie školskej zrelosti | Súťaž v speve ľudových piesní- upevňovanie tradícií  Zdravý životný štýl  Environmentálna výchova  Upevňovanie tradícií  Spolupráca s CPPPa P |
| Máj | Detská športová olympiáda  Svet očami detí  Deň matiek  Návšteva detského divadelného predstavenia | Spolupráca s MŠ, CVČ  Výtvarná súťaž  Spolupráca s rodičmi  Prehlbovanie prosociálneho správania |
| Jún | MDD, koncoročný výlet  Deň otcov  Matematická olympiáda  Rozlúčka s MŠ | Spolupráca s rodičmi  Školská súťaž  Prehlbovanie prosociálneho správania |

**10 . PROJEKTY**

|  |  |
| --- | --- |
| **PROJEKT** | **ZAMERANIE** |
| **Strom života** | **Vzdelávať mladú generáciu a zároveň chrániť prírodu a život okolo nás. Vytvárať vyspelejšiu spoločnosť, ktorej záleží na životnom prostredí.**  Projekt bol podporený Islandom, Lichtenštajnskom a Nórskom prostredníctvom Programu Aktívne občianstvo a inklúzia, ktorý realizuje Nadácia Ekopolis v spolupráci s Nadáciou pre deti Slovenska a SOCIA – nadácia na podporu sociálnych zmien a Ministerstvom školstva, vedy, výskumu a športu SR z programu PODPORA. |
| **Školské ovocie** | Cieľom projektu je zvýšiť spotrebu ovocia a zeleniny u detí predškolského a školského veku, zmeniť stravovacie návyky u detí už v rannom školskom veku, znížiť výskyt obezity u detí ,podporiť zdravú výživu |
| **Adamko hravo- zdravo** | Základným cieľom projektu je multimediálne, dlhodobé motivovanie detí, prehlbovanie ich poznania, ovplyvňovanie správania sa pri ochrane a podpore vlastného zdravia, zdravia rodiny a najbližšej komunity v prepojení so zásadami prosociálnej a enviromentálnej výchovy. |
| **Bezpečko na ceste** | Mini dopravné ihrisko na chodníkoch v MŠ s využitím projektu dopravnej výchovy |
| **Evička nám ochorela** | Zameraný na zdravý životný štýl |
| **Ľudové tradície** | Oživovanie ľudových tradícií pri príležitosti vianočných a veľkonočných sviatkov, stavanie mája |
| **Proxíková akadémia** | Celoslovenský vzdelávací projekt , ktorého cieľom je vážiť si a šetriť peniaze |
| **Family service- Prosam s.r.o.** | Darčekové balíčky Family Pack s výživovými doplnkami |
| **Elektronizácia vzdelávacieho systému regionálneho školstva - Národný projekt** | Priniesol vybudovanie a vytvorenie funkčného elektronického vzdelávacieho systému a uvedenie elektronických služieb do prevádzky. Jeho súčasťou je aj vybavenie tried digitálnou technikou a vyškolenie vybraných pracovníkov pre zabezpečenie ďalšieho vzdelávania pedagogických pracovníkov. Financovaný je z prostriedkov štrukturálnychfondov EÚ v rámci programu Informatizácia spoločnosti. |
| **Levie očko** | Diagnosticko- informatívne vyšetrenie oči u detí |

**11. PRIESTOROVÉ A MATERIÁLNO- TECHNICKÉ PODMIENKY ŠKOLY**

|  |  |  |
| --- | --- | --- |
| **DOTÁCIE** | **MATERIÁLNE ZABEZPEČENIE** | **NÁKLADY** |
| **Dotácie zo štátneho rozpočtu na 5-6 ročné deti** | Učebné a výtvarné pomôcky  Športové náčinie a náradie | **3906 €** |
| **Dotácie od zriaďovateľa** | Detské postele  Detské periny a vankúše  Rekonštrukcia 1.budovy- sociálne zariadenia | **5115,50 €**  **56000 €** |
| **Príspevky od rodičov** | Na čiastočnú úhradu nákladov spojených s hmotným zabezpečením | **9175 €** |
| **Sponzorské dary** | Drevené domčeky na školskú záhradu, betónové podklady  Rôzny výtvarný materiál | **700 €** |
| **Fond ZRPŠ** | Učebné pomôcky, hračky, výtvarný materiál, odmeny na súťaže, darčeky na Mikuláša , MDD, karneval | **2056,98 €** |

Máme vytvorené výborné priestorové podmienky v MŠ s vyhovujúcim novým zariadením, počítačmi, TV, DVD prehrávačmi, projektormi a projekčnými plátnami. Tri interaktívne tabule, 2 farebné tlačiarne a 2 notebooky sme získali zapojením do projektu „Elektronizácia vzdelávacieho systému regionálneho školstva. Veľká záhrada je tiež pozitívom a denne sa využíva tak na pobyt vonku ako aj na výchovno- vzdelávaciu činnosť. Na športové vyžitie detí sme zakúpili niekoľko detských odrážadiel, lopty a iné športové náradie, stále však pociťujeme deficit športového vybavenia pre pobyt vonku, nové preliezky, prípadne altánok, ktorý by sme mohli využívať aj v prípade nepriaznivého počasia, záhradné stoly a lavičky. Kabinety sme doplnili o nové učebné pomôcky a učiteľskú knižnicu o aktuálnu literatúru.

Viackrát bola opravovaná strecha na hospodárskej budove kvôli zatekaniu, je nutné ju zrekonštruovať. Časté opravy vodovodných batérií a hygienických zariadení a ich opotrebovanosť nasvedčujú k rekonštrukcii aj druhej budovy, čo nám nariadil aj NÚVZ v Dolnom Kubíne. Niekoľkokrát do roka musíme riešiť poškodené oplotenie MŠ.

**12. VÝCHOVNO-VZDELÁVACÍ PROCES**

**Uplatňované učebné plány:**

* Štátny vzdelávací program
* Školský vzdelávací program „Záhrada plná kvetov“- vypracovaný v zmysle Štátneho vzdelávacieho programu pre predprimárne vzdelávanie
* Rozvíjajúci program výchovy a vzdelávania detí s odloženou povinnou školskou dochádzkou v materských školách
* Predprimárne vzdelávanie sme realizovali podľa inovovaného štátneho vzdelávacieho programu pre predprimárne vzdelávanie v materských školách , vypracovali sme nový školský vzdelávací program „Záhrada plná kvetov“.
* Osvedčenia o predprimárnom vzdelávaní boli vydané 30.6.2017 pre 23 detí, ktoré postupujú do 1. ročníka ZŠ.
* Pri prijímaní detí do MŠ sme postupovali v súlade s legislatívou.
* K deťom s odloženou povinnou školskou dochádzkou a deťom zo znevýhodneného prostredia sme pristupovali individuálne a podľa doporučení CPPPaP. Pri deťoch s odloženou povinnou školskou dochádzkou uplatňujeme „Rozvíjajúci program výchovy a vzdelávania detí s odloženou školskou dochádzkou v materských školách“.
* Vo výchovno- vzdelávacej činnosti sme využívali najnovšie pedagogické poznatky, rešpektovali sme výchovno- vzdelávacie potreby a rozvojové možnosti detí.
* Výchovno- vzdelávaciu činnosť sme realizovali formou rôzne obsahovo zameraných hier, hru sme uplatňovali ako jednu z najdôležitejších metód a prostriedkov učenia sa detí. Neuplatňujeme školský spôsob vyučovania.
* Využívali sme činnosti prepojené so životom- vychádzky do prírody, do okolia MŠ, exkurzie do knižnice, akvaristiky, hasičskej zbrojnice, výlet na Oravskú priehradu a Slanický ostrov, navštívili sme niekoľko detských predstavení a podujatí usporiadaných základnými školami.
* Využívali sme dramatickú hru na rozvíjanie aktivity, fantázie a predstavivosti detí.
* Cielene sme zlepšovali grafomotorické zručností u detí. Bol zabezpečený vhodný grafický aj výtvarný materiál, certifikované pracovné zošity. Vo výtvarných činnostiach sme dodržiavali postupnosť, podnecovali deti k tvorivému sebavyjadreniu.
* Pravidelným denným pobytom vonku sa otužoval detský organizmus, rozvíjali sme u detí pohybové schopnosti. Pobyt vonku sa vynechal len v prípade nepriaznivého počasia.
* Podporovali sme experimentovanie a bádanie detí prostredníctvom edukačných programov, encyklopédií, internetu, vychádzok, exkurzií, výletov. Podporovali sme u detí hodnotiace a sebahodnotiace zručnosti, učili sme ich  vzájomnému rešpektovaniu a spolupráci. Aktívne sme využívali digitálnu techniku s rešpektovaním vývinových osobitostí predškolského veku.
* Vo výchovný- vzdelávacej činnosti sme využívali hudobný nástroj nástroje detského Orffovho inštrumentára.
* V pedagogickom prístupe sme rešpektovali Dohovor o právach dieťaťa, vytvorili sme metodický materiál k danej problematike a  články z Dohovoru boli zverejnené na nástenkách pre informovanosť rodičov.
* Logopedická starostlivosť prebiehala pod vedením PaedDr. Sylvie Nečasovej 2x mesačne vo vyhradených  priestoroch MŠ pre 30 detí .
* Školský poriadok je vypracovaný v súlade s legislatívou, prerokovaný v pedagogickej rade, s radou školy , sú s ním oboznámení rodičia detí a je zverejnený na internetovej stránke MŠ.
* V MŠ boli vytvorené dostatočné kapacitné podmienky pre prijatie všetkých prihlásených detí. Počty detí v triedach boli zvýšené pre veľký záujem rodičov o prijatie detí na predprimárne vzdelávanie , bola však dodržaná bezpečnosť detí a zabezpečená kvalitná výchovno- vzdelávacia činnosť.
* Krúžkovú činnosť máme zabezpečenú kvalifikovanými zamestnancami CVČ v Námestove v popoludňajších hodinách po 30 minútovom odpočinku detí.
* Výchovno- vzdelávacia činnosť je zabezpečená kvalifikovanými pedagogickými zamestnancami, je dodržaný počet pedagogických zamestnancov na triedu.
* V spolupráci so zriaďovateľom sme účelne využívali príspevky na detí, ktoré majú jeden rok pred plnením školskej dochádzky na pokrytie aktuálnych vzdelávacích potrieb a pomôcok.
* Všetci pedagogickí zamestnanci sú členmi Spoločnosti pre predškolskú výchovu a zúčastňujú sa jej aktivít.
* Podporujeme Deň materských škôl 4. novembra rôznymi aktivitami a oboznamujeme verejnosť s významom a poslaním materských škôl.

OBLASTI VÝCHOVY A VZDELÁVANIA

1.) JAZYK A KOMUNIKÁCIA

Silné stránky:

* deti majú dostatočne rozvinutú slovnú zásobu, rady vyjadrujú svoje zážitky, skúsenosti,
* prejavujú záujem o prácu s knihou , počúvanie rozprávok,
* v triede predškolákov sa vo veľkej miere prejavil záujem o písmená – určovanie písmen, písanie svojho mena,
* spolupráca s logopédkov pri zlepšovaní výslovnosti u 4 – 6 ročných detí, /celkove v MŠ absolvovalo logopédiu 30 detí / ,
* využívanie pracovných zošitov pri rozvíjaní grafomotoriky.

Slabé stránky:

* výslovnosť väčšiny detí je na veľmi slabej úrovni, mnohé deti, ktoré mali problém s výslovnosťou síce využili možnosť logopedického cvičenia v MŠ alebo logopéda v inom špecializovanom zariadení, no i napriek tomu sa výslovnosť nezlepšila,
* nesprávny úchop ceruzky a pastelky
* sebahodnotenie detí, netrpezlivosť detí vypočuť hovoriaceho

Príčiny:

* komunikácia v rodinách často viazne z dôvodu pracovného vyťaženia rodičov, je nahradená sledovaním TV a hrami s PC, ktoré sú niekedy nevhodné pre deti predškolského veku

Doporučenia:

* zamerať sa na kultivovanosť verbálneho prejavu detí
* poskytovať deťom dostatočný priestor k verbálnemu vyjadreniu svojich pocitov názorov a zážitkov
* individuálnymi pohovormi nabádať rodičov k nadviazaniu spolupráce s logopedickou poradňou

2.) MATEMATIKA A PRÁCA S INFORMÁCIAMI

Silné stránky:

* deti s obľubou riešili zadané matematické úlohy,
* k splneniu jednotlivých štandardov sme využívali dostupné digitálne pomôcky,
* jednotlivé štandardy zaraďované priebežne, nielen ako cielená edukačná aktivita
* väčšina detí vie počítať viac ako určuje iŠVP
* práca s informačno – komunikačnými technológiami

Slabé stránky:

* u niektorých predškolákov sa prejavil problém pri rozlišovaní geometrických tvarov – štvorec – obdĺžnik
* niektoré deti sa snažili uprednostňovať prácu s počítačom.

Príčiny:

* deti sa málo stretávajú s uvedenými geometrickými tvarmi,
* časté využívanie počítačových hier v domácom prostredí.

Doporučenia:

* poskytnúť deťom väčší priestor a možnosti rozlišovania uvedených tvarov,
* viesť deti k striedaniu činností s PC a pohybom.

3.) ČLOVEK A SPOLOČNOSŤ

Silné stránky:

* deti majú dostatok poznatkov v jednotlivých oblastiach ,
* aktívne sa zapájali do rôznorodých činností, kde učiteľka mala zámer ponúknuť nové poznatky
* spoločné neformálne stretnutia s rodičmi a starými rodičmi pri príležitosti rôznych sviatkov
* mnohé štandardy sa prelínali s inými činnosťami, prípadne boli realizované priebežne

Slabé stránky:

* deti nevedia adekvátne riešiť problémové situácie, v teoretickej rovine ovládajú zásady prosociálneho správania, v praxi ich však mnohé nevedia využiť
* u niektorých detí sa prejavili problémy v časovej orientácii

Príčiny:

* samostatnosť, ku ktorej sú deti vedené im dáva aj istý pocit slobody, ktorý občas zneužívajú vo svoj prospech
* neúplné rodiny, rodinná atmosféra a narušené citové väzby v niektorých rodinách ovplyvňujú citový život detí, čo sa prejavuje v ich správaní

Doporučenia:

* poskytovať deťom priestor a vytvárať situácie k riešeniu problémových situácií Správa

4.) ČLOVEK A PRÍRODA

Silné stránky:

* deti majú dostatok poznatkov o živočíšnej a rastlinnej ríši
* bez problémov sa zapájali do jednotlivých aktivít
* aktivitu prejavili počas bádania a pozorovania niektorých prírodných javov,

Slabé stránky:

* rozdielna úroveň vedomostí detí
* nedostatok UP v danej oblasti

Príčiny:

* rozdielnosť prostredia, z ktorého deti pochádzajú a tým spôsobená rozdielnosť podnetov a získaných poznatkov
* málo učebných pomôcok k novým témam zaradených do iŠVP

Doporučenia:

* poskytovať deťom priestor na bádanie, skúmanie a pozorovanie prírodných javov
* priebežne dopĺňať nové didaktické pomôcky

5.) ČLOVEK A SVET PRÁCE

Silné stránky:

* rôznorodosť pracovných činností
* dostatok poznatkov o jednotlivých materiáloch a pracovných profesiách
* záujem detí o ponúkané rozmanité pracovné činnosti
* aktivita a zapájanie sa do úpravy prostredia najmä u starších detí

Slabé stránky:

* problémy pri niektorých užívateľských zručnostiach - strihanie, lepenie
* problémy pri konštruovaní podľa schémy , návodu u mladších detí

Príčiny:

* rozdielna úroveň užívateľských zručností
* málo podnetov z domáceho prostredia

Doporučenia:

* spolupracovať s rodičmi pri rozvíjaní užívateľských zručností
* vytvárať podnety ku konštruovaniu podľa schémy a návodu

6.) UMENIE A KULTÚRA

Silné stránky:

* rôznorodosť výtvarných a hudobných činností
* záujem a aktivita detí pri realizovaní daných činností
* úspešnosť detí pri zapojení sa do výtvarných súťaží
* dostatok učebných pomôcok a výtvarného materiálu

Slabé stránky:

* problémy pri správnom držaní nožníc a vystrihovaní obrysu
* nedostatočná pozornosť pri počúvaní skladieb

Príčiny:

* málo podnetov a priestoru na danú činnosť z domáceho prostredia
* záujem detí o aktivitu pri činnosti – počúvaní, vnímaní hudobných diel

Doporučenia:

* spolupracovať s rodičmi pri rozvíjaní užívateľských zručností
* vytvárať priestor a rôzne možnosti počúvania hudobných diel

7.) ZDRAVIE A POHYB

Silné stránky:

* záujem detí o realizovanie pohybových činností
* rôznorodosť pohybových aktivít
* dostatok náčinia a náradia k cvičeniu
* realizovanie doplnkových pohybových aktivít –športové dni v MŠ, detská olympiáda
* dostatok teoretických poznatkov o zdravom životnom štýle

Slabé stránky:

* rozdielna úroveň jednotlivých pohybov a motoriky
* neschopnosť spojiť teóriu s praxou pri realizovaní zdravého životného štýlu
* rozdielna úroveň sebaobsluhy pri stolovaní, obliekaní, obúvaní
* málo preliezok na školskej záhrade

Príčiny:

* málo podnetov a priestoru na danú činnosť z domáceho prostredia
* uponáhľanosť rodičov a snaha robiť činnosti za svoje deti
* nedostatok finančných prostriedkov na obnovu školského ihriska

Doporučenia:

* spolupracovať s rodičmi pri rozvíjaní sebaobsluhy detí
* vytvárať priestor a rôzne možnosti k vyrovnaniu rozdielnej úrovni medzi deťmi
* aplikovanie alternatívnych a inovačných spôsobov

**13. CIELE V KONCEPČNOM ZÁMERE ROZVOJA ŠKOLY**

1.Vytvárať optimálne podmienky na zaškoľovanie 5-6 r. detí a detí s OPŠD.

- všetky prihlásené 5-6 r. deti boli prijaté do MŠ, mali vytvorené dobré priestorové, materiálne aj personálne podmienky, sú pripravené pre vstup do 1. roč. ZŠ

- 1 dieťa malo odloženú povinnú školskú dochádzku na doporučenie PPP so súhlasom rodičov a rozhodnutia ZŠ- uplatňovali sme poznatky z pedagogickej diagnostiky a rozvíjajúci program výchovy a vzdelávania pre deti s OPŠD.

2.Vo výchovno- vzdelávacom procese využívať inovačné trendy

* oboznamovali sme deti s digitálnymi technológiami prostredníctvom počítačov, interaktívnej tabule, digitálneho fotoaparátu, projektorov a využitím edukačných programov pre deti

3.Posilňovať zdravý životný štýl

- prostredníctvom projektov sme u detí prehlbovali vedomosti o zdravom spôsobe života

* Adamko hravo- zdravo
* Bezpečko na cestách

- vytvorili sme propagačnú nástenku k prevencii obezity u detí, s deťmi sme mali diskusiu o zdravom stravovaní, máme vytvorený plán prevencie obezity pre deti predškolského veku

-dentálna hygiena- návšteva dentálneho hygienika s názorným predvedením správneho udržiavania zdravého chrupu, urobili sme propagačné nástenky

-v MŠ je zabezpečený a dodržiavaný pitný režim

-separácia odpadov- spolu s deťmi triedime papier, PET fľaše, sklo

4. Svoju pedagogickú odbornosť rozvíjajú pedagogickí pracovníci kontinuálnym vzdelávaním a sebavzdelávaním prostredníctvom odbornej literatúry, nadobudnuté poznatky spracujú formou metodických listov ,s ktorými oboznámia ostatných pedagogických zamestnancov.

5. V rámci rozpočtu sme doplnili didaktické pomôcky do kabinetov Rozvíjania poznania a Telesnej výchovy a odbornú literatúru.

6. Zabezpečili sme ponuky záujmových krúžkov podľa záujmu rodičov pre nadané deti.

* Angličtina hrou- - 26 detí
* Šikovníček- - 10 detí
* Z rozprávky do rozprávky- 10 detí

Krúžky prebiehali 4 x týždenne v čase odpoludňajšieho odpočinku s informovaným súhlasom rodičov. Krúžkovú činnosť prevádzajú učiteľky Centra voľného času „Maják“ v Námestove podľa plánu spolupráce.

Logopedická starostlivosť prebiehala prostredníctvom spolupráce s PaedDr. Sylviou Nečasovou, ktorá sa 2x mesačne venovala deťom s narušenou komunikačnou schopnosťou v priestoroch MŠ. So súhlasom rodičov bolo v jej starostlivosti 30 detí.

7. V pedagogickej práci uplatňujeme hlavné zámery „Dohovoru o právach dieťaťa“, propagačný materiál je zverejnený na nástenke pre rodičov.

**14. PSYCHOHYGIENICKÉ PODMIENKY**

Usporiadanie denného poriadku v MŠ zohľadňuje základné potreby a osobitosti detí. Máme vypracovaný adaptačný plán so zámerom uľahčiť deťom vstup do MŠ. Cieľové požiadavky sú primerané veku deti, nie sú preťažené, je vyváženosť duševnej a pohybovej aktivity a odpočinku. Deti majú dostatočné priestorové podmienky na hru a aktivity tak v triedach ako aj v školskej záhrade, možnosti na sebarealizáciu. Majú zabezpečený celodenný pitný režim. Pri tvorbe plánu práce mesačne plánujeme niekoľko športových a kultúrno- spoločenských podujatí na spestrenie života detí v MŠ a program bol obohatený aj o doplňujúce aktivity.

**15. SPOLUPRÁCA S RODIČMI**

* ZRPŠ
* Spolupráca pri adaptácií
* Individuálne pohovory, otvorená komunikácia
* Príprava Mikuláša, karnevalu ,MDD ,koncoročného výletu
* Deň otvorených dverí
* Deň matiek, Deň otcov- spoločné posedenie
* Zabezpečený informačný systém na nástenkách a viditeľných miestach MŠ s oboznamovaním výchovno- vzdelávacej činnosti a o aktivitách MŠ
* Testovanie školskej zrelosti

Pozitíva:

* Najviac sa osvedčila priama spontánna komunikácia
* Rodičia sa zúčastňujú vo veľkom počte na spoločných posedeniach
* Korektné vzťahy medzi rodičmi a učiteľkami

Negatíva:

* Nástenky nesledujú rodičia pravidelne, ľahostajní k oznamom
* Majú predstavu, že sme tu konkrétne pre ich dieťa, žiadajú o uprednostňovanie svojho dieťaťa

Doporučenia:

* Informačné nástenky a oznamy zriaďovať pútavejšou formou
* Zlepšiť vzájomné vzťahy učiteľka – rodič pri komunikácií, spoločných stretnutiach

**16. SPOLUPRÁCA S INÝMI INŠTITÚCIAMI**

Školský úrad- Mesto Námestovo

* Spolupráca pri zabezpečovaní materiálno- technického vybavenia, odstraňovaní porúch a havárií

Materské školy

* Spolupráca pri zápise detí do MŠ
* Spolupráca pri plánovaní dochádzky počas letných prázdnin
* Organizácia športovej olympiády
* Organizácia divadelných predstavení

Základná škola

* Návšteva detí MŠ v 1. roč. za účelom oboznámenia sa s prostredím ZŠ
* Návšteva detí 1.roč. ZŠ v MŠ
* Spolupráca pri zápise detí do 1. roč. ZŠ
* Návšteva vianočného jarmoku
* Návšteva vianočných slávností v CZŠ
* Športové podujatia

Centrum voľného času

* Spolupráca pri organizovaní krúžkovej činnosti pre deti MŠ
* Športové podujatia

Logopedická poradňa

* Logopedická depistáž v MŠ
* 2 x mesačne logopedická práca s deťmi v MŠ

Centrum pedagogicko- psychologického poradenstva a prevencie

* Depistáž školskej spôsobilosti
* Testovanie školskej spôsobilosti
* Vzájomné konzultácie
* Semináre , školenia

**17. ZHODNOTENIE VÝSLEDKOV RIADIACEJ PRÁCE**

Materská škola pracovala podľa vypracovanej dlhodobej koncepcie a jej zamerania. Koncepčný zámer bol pravidelne prejednávaný na zasadaniach rady školy. Plynulú výchovno – vzdelávaciu činnosť zabezpečovalo efektívne plánovanie cieľov a úloh zo Školského vzdelávacieho programu. Škola bola zabezpečená odbornými metodickými radami a to zo strany riaditeľky, zástupkyne a vedúcej MZ na škole. Prevládala efektívna činnosť a optimálne riadenie materskej školy s využitím možnosti delegovania právomocí a participatívneho riadenia (spoluúčasť pedagógov a samosprávnych orgánov školy) Bol uplatňovaný otvorený vzťah so spolupracovníkmi, deťmi, rodičmi a zabezpečovaná pozitívna klíma materskej školy, ktorej predpokladom je participatívne riadenie, akceptácia záujmov a potrieb pedagógov, priestor na vzdelávanie, vyváženie povinností a sociálnych potrieb, otvorenosť a dôverná komunikácia medzi učiteľmi - deťmi a rodičmi navzájom, zapájanie sa do kultúrno-spoločenských akcií mesta, školských podujatí, detských súťaží – v oblasti výtvarnej výchovy, športových aktivít.

**Vnútroškolská kontrola** sa zabezpečovala v zmysle vypracovaného plánu kontrolnej činnosti rôznymi formami. Výsledky kontroly sa pravidelne analyzovali na pedagogických a pracovných poradách. V priebehu roka bol zabezpečený aktuálny tok odborných a iných informácií. Pedagogická  dokumentácia bola vedená v zmysle platnej legislatívy. Zistené nedostatky v pedagogickej dokumentácií boli operatívne odstraňované. Priestory školy, v ktorých sa uskutočňoval výchovno – vzdelávací a celkový pobyt detí bol vyhovujúci. Triedy boli vždy esteticky  upravené a prispôsobené na proces. Dodržiavala sa bezpečnosť a ochrana zdravia pri práci. Triedna dokumentácia bola vedená v zmysle platnej legislatívy. Zodpovedne sa viedla administratíva záznamov z porád pedagogických, prevádzkových, ZRPŠ.

**Kontrolno – hospitačná činnosť**

Hospitačná činnosť obsahovala ciele  hospitácií formulované smerom k učiteľkám i smerom k deťom. Z hľadiska činnosti detí bol vytvorený dostatočný priestor na sebarealizáciu a rozvoj každého dieťaťa a to predovšetkým uplatňovaním poznatkov a vlastných zážitkov a spontánnej formy učenia. Výchovno-vzdelávaciu prácu hodnotím vo všetkých ukazovateľoch ako kladnú. Atmosféra v triedach a celková psychosociálna klíma bola na priaznivej úrovni. Prostredníctvom premyslenej, plánovanej činnosti, využívaním vhodných foriem a metód práce škola zabezpečovala príkladnú úroveň rozvoja osobnosti každého dieťaťa. Celková efektívnosť výchovno – vzdelávacieho procesu vo vzťahu ku koncepcii a zameraniu školy sa zabezpečovala predovšetkým cez konkrétnosť plánovaných úloh primeraných veku detí, vyváženosťou výchovných a vzdelávacích úloh.

**Kontrola prevádzkovo – pracovnej činnosti**

V tomto smere boli kontroly zamerané na dodržiavanie  pracovného a vnútorného poriadku školy, dodržiavanie pracovnej doby a jej efektívnosť, dodržiavanie pracovných náplní v pracovnom procese a bezpečnosť práce. Okrem iného boli kontroly zamerané na uskladňovanie a efektívne využívanie čistiacich prostriedkov, čistota a hygiena v priestoroch školy, v skladoch. Prevádzkoví zamestnanci sa v priebehu školského roka aktívne zúčastňovali všetkých aktivít, ktoré  sa organizovali v MŠ. Všetci zamestnanci si svoju prácu na svojich úsekoch zodpovedne plnili.

V oblasti organizácie práce sa nevyskytli žiadne vážne nedostatky, dodržiavali sa organizačné predpisy, vyhlášky, Pracovný poriadok a Školský poriadok školy.

Doporučenia:

* Prerozdeliť kompetencie a úlohy medzi pedagogických zamestnancov a tým ich viac zapojiť do pomoci pri riadení a zviditeľňovaní našej MŠ
* Podporovať vzdelávanie pedagogických zamestnancov s úmyslom rozvíjať ich tvorivosť a iniciatívu
* Dbať na úpravu svojho prostredia, šetrenie s energiami a materiálno - technickými prostriedkami
* Analyzovať výsledky vnútroškolskej kontroly a pri uložení opatrení vykonať dôslednú kontrolu ich plnenia

#### 18 . SWOT ANALÝZA

|  |  |
| --- | --- |
| **Silné stránky**   * výborná poloha MŠ- centrum * kooperujúci kolektív, pozitívna pracovná klíma * pružnosť pri plnení požiadaviek od rodičov * úplná kvalifikovanosť pedagogických zamestnancov, stabilita pedagog. kolektívu * schopnosť pedagógov uplatňovať nové trendy vo výchove a vzdelávaní * neklesajúci záujem o našu MŠ * spolupráca s externým prostredím * dobré vybavenie digitálnou technikou * tradičné , zaujímavé detské podujatia * zavádzanie inovatívnych postupov do výchovno- vzdelávacieho procesu * vybavenosť školy počítačmi, internetom, interaktívnymi tabuľami a modernou didaktickou technikou * krúžkové činnosti, logopedická starostlivosť | **Slabé stránky**   * didaktické pomôcky nie sú rovnako zabezpečené jednotlivo pre triedy * havarijný stav strechy na hospodárskej budove, opotrebované hygienické zariadenia, neustála nutnosť opráv jednotlivých budov * slabá vybavenosť detského ihriska na záhrade MŠ * nedostatok finančných prostriedkov |
| **Možnosti**   * skvalitniť vzdelávanie pedagogických zamestnancov prostredníctvom ponúk   metodických centier , kurzov, školení   * zlepšenie materiálno- technických podmienok sponzorstvom, projektmi,   angažovaním zriaďovateľa, rekonštrukciiou strechy na hospodárskej budove MŠ,   * naďalej prezentovať prácu MŠ na verejnosti , v médiach, súťažiach * zapájať rodičov do rôznych aktivít školy, zlepšiť informovanosť | **Ohrozenia**   * demografický vývoj * konkurencia iných MŠ, súkromných zariadení * financovanie školstva – nízke platy, slabé odmeňovanie * nedostatok finančných prostriedkov pre zveľadenie budov školy * migrácia obyvateľstva |

Podľa podkladov triednych učiteliek, analýzy Metodického združenia , koordinátorov projektov MŠ, vnútroškolskej kontroly ,vedenia školy, spracovala:

Iveta Madleňáková

riaditeľka MŠ

Správa o výchovno – vzdelávacej činnosti , jej výsledkoch a podmienkach v školskom roku 2016/2017 bola prerokovaná a schválená Radou školy pri MŠ Bernolákova 252 v Námestove na svojom zasadnutí 10.10.2017.

Rada školy súhlasí s predloženou Správou o výchovno – vzdelávacej činnosti , jej výsledkoch a podmienkach v školskom roku 2016/2017 .

Prítomní : Podpis :

1. Jozef Borovjak....................................................................................................
2. Mgr. Anna Ferenčíková.......................................................................................
3. Marián Grígeľ......................................................................................................
4. Viera Hupková ....................................................................................................
5. Ing. Petra Chromčáková.......................................................................................
6. PaedDr. Tibor Kitaš.............................................................................................
7. Jana Šmeringaiová...............................................................................................
8. Eliška Uramová....................................................................................................
9. Mária Zábelová....................................................................................................